CELEX: 32020D1270
Language: ro
Date: 2020-09-11 00:00:00
Title: Decizia de punere în aplicare (UE) 2020/1270 a Comisiei din 11 septembrie 2020 privind anumite măsuri provizorii de protecție vizând pesta porcină africană în Germania [notificată cu numărul C(2020) 6326] (Numai textul în limba germană este autentic) (Text cu relevanță pentru SEE)

11.9.2020   
               
               
                  RO
               
               
                  Jurnalul Oficial al Uniunii Europene
               
               
                  LI 297/1
               
            
         DECIZIA DE PUNERE ÎN APLICARE (UE) 2020/1270 A COMISIEI
         din 11 septembrie 2020
         privind anumite măsuri provizorii de protecție vizând pesta porcină africană în Germania
         
            
               [notificată cu numărul C(2020) 6326]
            
         
         (Numai textul în limba germană este autentic)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (3),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (2), în special articolul 10 alineatul (3),
         întrucât:
         
                     (1)
                  
                  
                     Pesta porcină africană este o boală infecțioasă virală care afectează populațiile de porci domestici și sălbatici și care poate avea un impact sever asupra profitabilității creșterii porcinelor, cauzând perturbări ale comerțului în Uniune și ale exporturilor în țări terțe.
                  
               
                     (2)
                  
                  
                     În situația apariției unui caz de pestă porcină africană la porci sălbatici, există riscul ca agentul patogen să se răspândească la alte populații de porci sălbatici și la exploatații de porcine.
                  
               
                     (3)
                  
                  
                     Directiva 2002/60/CE a Consiliului (3) stabilește măsurile minime aplicabile în Uniune pentru controlul pestei porcine africane. În particular, articolul 15 din Directiva 2002/60/CE prevede luarea anumitor măsuri ca urmare a confirmării unuia sau a mai multor cazuri de pestă porcină africană la porci sălbatici.
                  
               
                     (4)
                  
                  
                     Germania a informat Comisia cu privire la situația actuală a pestei porcine africane pe teritoriul ei, în urma apariției unui caz de boală în landul Brandenburg din statul membru federal menționat, și, în conformitate cu articolul 15 din Directiva 2002/60/CE, a luat câteva măsuri, inclusiv stabilirea unei zone infectate, zonă în care se aplică măsurile menționate la articolul 15 din directiva menționată, pentru a preveni răspândirea bolii.
                  
               
                     (5)
                  
                  
                     Pentru a preveni orice fel de perturbări inutile ale comerțului în Uniune și pentru a evita impunerea de către țări terțe a unor bariere nejustificate în calea comerțului, este necesară identificarea la nivelul Uniunii a zonei din Germania infectate cu pestă porcină africană, în colaborare cu statul membru respectiv.
                  
               
                     (6)
                  
                  
                     Dată fiind situația epidemiologică de urgență din Uniune în ceea ce privește răspândirea pestei porcine africane, este important ca prezenta decizie să fie adoptată cât mai curând cu putință.
                  
               
                     (7)
                  
                  
                     Prin urmare, până la următoarea reuniune a Comitetului permanent pentru plante, animale, produse alimentare și hrană pentru animale, în anexa la prezenta decizie ar trebui precizată zona infectată din Germania și durata regionalizării stabilite.
                  
               
                     (8)
                  
                  
                     Prezenta decizie urmează să fie revizuită la următoarea reuniune a Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Germania se asigură de faptul că zona infectată stabilită de statul membru respectiv și în care se aplică măsurile prevăzute la articolul 15 din Directiva 2002/60/CE cuprinde cel puțin zonele menționate în anexa la prezenta decizie.
         
         
            Articolul 2
            Prezenta decizie se aplică până la 30 noiembrie 2020.
         
         
            Articolul 3
            Prezenta decizie se adresează Republicii Federale Germania.
         
         
            Adoptată la Bruxelles, 11 septembrie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).
      
      
         
            ANEXĂ
            
                        Zonele din Germania stabilite ca zone infectate, astfel cum se menționează la articolul 1
                     
                     
                        Data până la care se aplică
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Grunow-Dammendorf
                                 
                              
                                    —
                                 
                                 
                                    Gemeinde Mixdorf
                                 
                              
                                    —
                                 
                                 
                                    Gemeinde Siehdichum
                                 
                              
                                    —
                                 
                                 
                                    Gemeinde Schlaubetal
                                 
                              
                                    —
                                 
                                 
                                    Gemeinde Neuzelle
                                 
                              
                                    —
                                 
                                 
                                    Gemeinde Neißemünde
                                 
                              
                                    —
                                 
                                 
                                    Gemeinde Lawitz
                                 
                              
                                    —
                                 
                                 
                                    Gemeinde Eisenhüttenstadt
                                 
                              
                                    —
                                 
                                 
                                    Gemeinde Vogelsang
                                 
                              
                                    —
                                 
                                 
                                    Gemeinde Zeltendof
                                 
                              
                                    —
                                 
                                 
                                    Gemeinde Wiesenau
                                 
                              
                                    —
                                 
                                 
                                    Gemeinde Friedland mit den Gemarkungen Günthersdorf, Lindow, Weichensdorf, Groß Muckrow, Klein Muckrow, Chossewitz, Groß Briesen, Reudnitz, Oelsen
                                 
                              
                     
                        30 noiembrie 2020
                     
                  
                        
                           Landkreis Dahme-Spreewald
                        
                        
                                    —
                                 
                                 
                                    Gemeinde Jamlitz
                                 
                              
                                    —
                                 
                                 
                                    Gemeinde Lieberose – mit den Gemarkungen Goschen, Blasdorf, Lieberose, Trebitz
                                 
                              
                     
                        30 noiembrie 2020
                     
                  
                        
                           Landkreis Spree-Neiße
                        
                        
                                    —
                                 
                                 
                                    Gemeinde Turow-Preilack mit der Gemarkung Preilack
                                 
                              
                                    —
                                 
                                 
                                    Gemeinde Tauer
                                 
                              
                                    —
                                 
                                 
                                    Gemeinde Schenkendöbern
                                 
                              
                                    —
                                 
                                 
                                    Gemeinde Guben
                                 
                              
                                    —
                                 
                                 
                                    Gemeinde Jänschwalde mit den Gemarkungen Jänschwalde, Drewitz
                                 
                              
                                    —
                                 
                                 
                                    Gemeinde Peitz
                                 
                              
                     
                        30 noiembrie 2020